Michael Næsted Nielsen

Michael Næsted Nielsen (født 31. marts 1961 i Gedser) er en dansk romanforfatter, digter og foredragsholder.

Baggrund 
Næsted Nielsens far er pensioneret maskinchef, og hans mor var hjemmegående og senere børnehaveleder, inden hun døde i 2000. Forældrene blev skilt i en tidlig alder, og han flyttede med moren til Møn, hvor han voksede op. Senere også i Faxe Ladeplads. Efter at have gået på tre forskellige skoler tog han en realeksamen i 1978 fra Stege Skole og havde 1978-1979 et otte måneders ophold på Ungdomsskolen ved Ribe. I 1981 tog han hf-eksamen fra Vordingborg Gymnasium, og i 1990 blev han uddannet cand.scient. i biologi og geografi fra Københavns Universitet. Han bor i dag på Falster.

Karriere 
Han debuterede i 1990 med digtsamlingen Tusmørkelyd, men nåede alligevel at arbejde fire år med miljøkontrol i Miljø- og Levnedsmiddelkontrollen i en stilling som biolog, inden han i 1995 sagde op og blev forfatter på fuld tid. Næsted Nielsens forfatterskab omfatter over 80 bøger, der tæller godt 60 romaner for børn og unge, noveller for voksne, 11 digtsamlinger og forskellige antologier. Bøgerne for børn og unge især er både spændende, dramatiske og ofte uhyggelige, og mange af bøgerne tager udgangspunkt i virkelige historiske hændelser, f.eks. 1. verdenskrig, 2. verdenskrig, Titanics forlis, vikingetiden, slaveri i det Osmanniske Rige frem til i dag, svenskekrigene 1657-1660, krigen om England, bombardementet af København, reformationen i Danmark og den franske revolution. Dele af forfatterskabet udgøres desuden af letlæsningsbøger, der er egnede til læsetræning for børn, unge eller voksne med læsevanskeligheder, og han arbejder derudover som foredragsholder og oplæser på især folkeskoler, højskoler og gymnasier. 

Næsted Nielsen er medlem af Aarestrupselskabet og foreningen StORDstrømmen, der er en interessegruppe under Dansk Forfatterforening for forfattere, illustratorer, dramatikere og fortællere i Sydsjælland, og på Lolland, Falster og Møn. I oktober 2018 overtog han posten som formand for StORDstrømmen.

Forfatterskab 

 Tusmørkelyd, digte, Gallo 1990
 Sinyahtas Tegn, roman, Mondrup 1990
 Ørkenens Forbandelse, roman, Brage 1991
 Skyggespil, digte, Brage 1991
 Todusin, antologi, Brage 1991
 Drømmen om i morgen, digte, Facet 1992
 I et land langt borte, roman, Facet 1993
 En drøm om sult, digte, Facet 1993
 Verden i mig selv, novelle, Astra 1993
 Frihed, antologi, Ar-litt Jylland 1994
 Jack the Ripper, roman, Hansen 1994
 Solsyner, digte, Facet 1996
 Trældrengen Runulf, roman, Tommeliden 1996
 Drengene fra Berlin, roman, Tommeliden 1997
 Krusning, digte, Lancelot 1997
 Linjedans, digte, Gallo 1997
 Drømmedage, digte, Netbogklubben 1998
 Året – et dødeligt forløb, digte, Netbogklubben 1998
 Den jeg drømte om, digte, Netbogklubben 2000
 Ravnens Tid, roman, Netbogklubben 2000
 Ild og Våde, roman, Cadeau 2001
 Pjaltedrenge, roman, Højers forlag, 2002
 Genfærdet på Munkholm Slot, roman, Cadeau 2002
 Tyven fra Rue Térèse, roman, Cadeau 2002
 Digtsamling om 11. september 2001, Uldum Apotek 2002
 Djævlemærket, roman, Cadeau 2003
 Blodmåne over Leningrad, roman, Cadeau 2003
 Spøgelset fra den sorte mose, roman, Cadeau 2004
 Revolutionens Børn, roman, Facet 2004
 Genfærdet fra pestkirkegården, roman, Cadeau 2005
 Den ildrøde nat, roman, Facet 2005
 Mørkets tid, roman, Facet 2005
 Kong Louis den døde, roman, Facet 2006
 Dødslejren, roman, Cadeau 2006
 I pestens skygge, roman, Cadeau 2006
 Ekko fra dybet, roman, Facet 2007
 Hvor er liget?, roman, Cadeau 2007
 Ekko fra et spøgelse, roman, Cadeau 2007
 Nattens Folder, digte, Lifli.dk 2007
 Sommerfugle, digt, Lifli.dk 2007
 Mordet i skoven, roman, Facet, 2007
 I skyggen af en morder, roman, Cadeau 2008
 Døden fra Milano, roman, Cadeau 2008
 De døde i den tågede by, roman, Cadeau 2008
 Børnemordet i Berlin, roman, Facet 2009
 Jaget i mørket, roman, Cadeau 2009
 Genfærdet i præstegården, Cadeau 2009
 Hvem lytter i mørket, Facet 2009
 Til aske skal du blive, Cadeau 2009
 Blodvinter, Cadeau 2009
 De hjerneløses kirkegård, Facet 2010
 Blodspejlet, roman, Cadeau 2010
 Mordet i kælderen, Cadeau 2010
 Adacio – slaven fra Firenze, Calibat 2013
 Dæmonen fra Helvede, Facet 2014
 Den hemmelige kirkegård, Facet 2014
 Satans tjener, Facet 2014
 Adacio – haremsdreng, Calibat 2014
 Dødsklokken, Facet 2015
 Det sorte fængsel, Facet 2015
 StORDstrømmen antologi, Ravnerock 2015
 Foranderlighed, antologi, Gallo 2015
 Well Come, Sydhavsøerne rundt med ord og billeder, Saxo Publish 2016
 Den sorte måne, roman, mellemgaard 2017
 Ravnens tid – kongens trælle, roman, mellemgaard 2017
 Det Onde Hus, roman, mellemgaard 2018

Referencer

Eksterne henvisninger 
 Michael Næsted Nielsens hjemmeside 

Personer fra Gedser
Dansksprogede forfattere fra Danmark
Romanforfattere fra Danmark
Børnebogsforfattere fra Danmark
Digtere fra Danmark